b"\n_START_ARTICLE_\nCinta m\xc3\xa8trica\n_START_PARAGRAPH_\nUna cinta m\xc3\xa8trica \xc3\xa9s un instrument de mesura que consisteix en una cinta flexible graduada i que es pot enrotllar, fent que el transport sigui m\xc3\xa9s f\xc3\xa0cil. Tamb\xc3\xa9 serveix per mesurar l\xc3\xadnies i superf\xc3\xadcies corbes.\n_START_SECTION_\nMetre de sastre\n_START_PARAGRAPH_\nEls metres de sastre m\xc3\xa9s senzilles s\xc3\xb3n de tela o pl\xc3\xa0stic, d'entre un metre o dos de llarg\xc3\xa0ria, el seu \xc3\xbas \xc3\xa9s com\xc3\xba en la costura i la confecci\xc3\xb3.\n_START_SECTION_\nCinta m\xc3\xa8trica extensible\n_START_PARAGRAPH_\nLa cinta m\xc3\xa8trica extensible utilitzada en mesura de longituds es construeix en una prima l\xc3\xa0mina d'acer al crom, o d'alumini, o d'un tramat de fibres de carboni unides mitjan\xc3\xa7ant un pol\xc3\xadmer de tefl\xc3\xb3 (les m\xc3\xa9s modernes). Les cintes m\xc3\xa8triques m\xc3\xa9s usades s\xc3\xb3n les de 5, 10, 15, 20, 25, 30, 50 i 100 metres._NEWLINE_Les dues \xc3\xbaltimes s\xc3\xb3n anomenades  d'agrimensor  i es construeixen \xc3\xbanicament en acer, ja que la for\xc3\xa7a necess\xc3\xa0ria per tensar podria produir l'extensi\xc3\xb3 de les mateixes si estiguessin constru\xc3\xafdes en un material menys resistent a la tracci\xc3\xb3._NEWLINE_Les m\xc3\xa9s petites s\xc3\xb3n centim\xc3\xa8triques i fins i tot algunes mil\xc2\xb7limetrats, amb les marques i els nombres pintats o gravats sobre la superf\xc3\xadcie de la cinta, mentre que les d'agrimensor estan marcades mitjan\xc3\xa7ant reblons de coure o bronze fixos a la cinta cada 2 dm, utilitzant una rebladura una mica m\xc3\xa9s gran per als nombres senars i un petit oval numerat per als nombres parells._NEWLINE_En general estan protegides en un rodet de llaut\xc3\xb3 o PVC. Les d'agrimensor tenen dues manetes de bronze en els seus extrems per a la seva exacte tensat i \xc3\xa9s possible desfer completament del rodet per a m\xc3\xa9s comoditat."